Document ID: /roh_data/filtered/fineweb-2-filterrobots_roh.jsonl.gz/27172

La regiun Engiadina Bassa / Val Müstair ha fatg l'onn passà in surpli d'expensas da passa 2 milliuns francs. La conferenza da presidents da la regiun ha approvà il quint 2019 che serra cun entradas da 2,3 milliuns francs ed expensas da 4,4 milliuns.
Plinavant ha la conferenza approvà la fasa 2 dal project per l'ulteriur svilup dal parc da natira / biosfera da l'UNESCO Engiadina / Val Müstair ed er concedì ina contribuziun dad 80'000 francs sco sustegn finanzial per l'etappa dal Tour de ski 2020/21 en Val Müstair.